open-index/open-wikipedia-markdown huggingface dataset:
Gambian maantiede

**[[Gambia]]n tasavalta** eli **Gambia** on pieni ja kapea valtio Länsi-Afrikassa. Valtion maantieteelliset koordinaatit ovat . Gambia on leveimmillään alle 48 kilometriä ja jakautuu Gambiajoen ympärille. 

Valtion nykyiset rajat määritettiin vuonna 1889 Yhdistyneen kuningaskunnan ja Ranskan suostumuksen jälkeen. Lukuun ottamatta rajaviivaa Atlantin valtamereen, Gambia on Senegalin enklaavi ja pinta-alaltaan Manner-Afrikan pienin maa.

;Pinta-ala
*yhteensä: 11&nbsp;300 km²
*maa-ala: 10&nbsp;120 km²
*vesistön pinta-ala: 1&nbsp;180km²

;Rajat
*yhteensä: 749 km
*rajamaat: Senegal 749 km
*rantaviivaa: 80 km

;Ilmasto
Trooppinen; kuuma, sadekausi (kesäkuusta marraskuuhun); viileämpi, kuiva kausi (marraskuusta kesäkuuhun)

;Maasto
Tulvivaa tasankoa Gambianjoen ympärillä, muutamia matalia kukkuloita kauempana joesta.

;Ääripisteet
*matalin kohta: Atlantin valtameri 0 m
*korkein kohta: nimeämätön paikka 53 m

;Maankäyttö
*viljelyskelpoinen: 41 %
*pysyvää viljelysmaata: 0,5 %
*pysyvää laidunmaata: 14,6 %
*metsää: 43,9 %

;Luonnonkatastrofit
Sademäärä on vähentynyt 30 prosentilla viimeisten 30 vuoden aikana.

## Lähteet
Villeurbanne

**Villeurbanne** on kaupunki Itä-Ranskan keskiosassa, Lyonin koillispuolella. Yhdessä Lyonin kanssa kaupungit muodostavat Ranskan toiseksi suurimman taajama-alueen. Itse Villeurbannessa on noin  130&nbsp;000 asukasta.

Kaupunki kasvoi teollistumisen myötä vauhdilla: vuonna 1928 siellä oli noin 3&nbsp;000 asukasta, kolme vuotta myöhemmin jo 82&nbsp;000. Kehityksen aloitti tekstiiliteollisuus, jota seurasivat konepaja- ja kemianteollisuus. Asukasluvun kasvaessa kaupunki aloitti mittavan asuntorakennusprojektin, jonka näkyvin tulos on Gratte-Ciel, art deco -henkinen taloryhmä johon kuuluu kaksi tornia ja joukko matalampia kerrostaloja. Pilvenpiirtäjät valmistuivat vuonna 1934.

Uimari Laure Manaudou on syntynyt Villeurbannessa.

## Lähteet

## Aiheesta muualla
*Villeurbanne
Tony Hawk’s Pro Skater 4

**Tony Hawk’s Pro Skater 4** on rullalautailuaiheinen videopeli ja osa ''Tony Hawk’s'' -pelisarjaa. *Pro Skater 4* poikkeaa sarjan aikaisemmista osista, joissa pelaajan on selvittävä annetuista tehtävistä rajatussa ajassa. Nelososassa kullakin tasolla saa viipyä haluamansa ajan.

## Pelaaminen
*Tony Hawk´s Pro Skater 4* haastaa pelaajan suorittamaan vaikeita temppuja. Pelaajan täytyy kierellä kaupunkeja ympäri ja etsiä uusia tehtäviä päästäkseen seuraavaan kaupunkiin. Pelin tehtäviä ovat muun muassa tuttu S-K-A-T-E-kirjainten kerääminen kahdessa minuutissa, uusi C-O-M-B-O-kirjainten kerääminen (nimensä mukaisesti yhdellä combolla) jonkin tietyn pistemäärän kerääminen, tietyn tempun tekeminen tietyssä spotissa tai jokin aikahaaste (kilpaillaan aikaa vastaan).

Pelin ominaisuuksiin kuuluu myös netissä pelaamisen mahdollisuus. Netissä pelatessa voi haastaa muita pelaajia.

Pelissä on mahdollista myös rakentaa oma puisto. Pelin rakennusosassa on tarjolla esimerkiksi suihkulähteitä, ramppeja, putkia ja puistonpenkkejä.

## Hahmot
*Tony Hawk´s Pro Skater 4* -pelissä on tavallista enemmän hahmoja. Tony Hawkin lisäksi pelissä ovat muun muassa Bob Burnquist, Eric Koston, Bam Margera ja Rodney Mullen. Pelissä voi luoda myös oman hahmon. Hahmon luomisessa saa valita päästä jalkoihin erilaisia asusteita ja oman rullalautansa.

## Lähteet

## Aiheesta muualla
*
Siltarumpupolitiikka

**Siltarumpupolitiikka** on Suomessa käytetty nimitys ilmiöstä, jossa poliitikot ajavat valtion budjettia tehtäessä läpi pieniä investointeja omaan vaalipiiriinsä tai kotikuntaansa. Muissa maissa sama ilmiö tunnetaan eri nimillä. Suomessa nimitys tulee tarkasti yksilöidyistä ylimääräisistä tienpidon määrärahoista. 

"Siltarumpupolitiikan" perimmäisenä tarkoituksena on pidetty poliitikon halua tulla uudelleen valituksi olemalla äänestäjilleen näkyvällä tavalla hyödyksi. Korjauksen paikallisiin oloihin toivotaan nähtävän asiaa ajaneen poliitikon ansiona. 

Esimerkki siitä ovat tien ja sen siltarumpujen (pieniä tien alittavia vesitunneleita) korjaukset. Muita esimerkkejä ovat mm. kylätiet, sillat ja lossit. 

Siltarumpupolitiikalle 1990-luvulla muodostui pilkallinen sävy ja liian avoimesti omia paikallisia hankkeita valtakunnallisesti ajavaa saatetaan sanoa siltarumpupoliitikoksi. Erityisesti siltarumpupolitiikka liitetään Suomessa keskustapuolueeseen ja sisäministeriin Mauri Pekkariseen. Pekkarinen toimi sisäministerinä vuosina 1991-1995. Termiä oli tiettävästi käyttänyt jo aiemmin Jörn Donner. Pekkarisesta tulee myös pekkarointi. Muita samankaltaisia käsitteitä ovat iltalypsy. Kuitenkin samalla tavoin muidenkin puolueiden kansanedustajat ovat ajaneet oman alueensa etua.

## Esimerkkejä
Helsingin Sanomat listasi mm. seuraavat hankkeet esimerkkeinä siltarumpupolitiikasta:

* Raippaluodon silta. Liikenneministeri Ole Norrback päätti rakennuttaa omaan vaalipiiriinsä yli kilometrin pituisen sillan Raippaluodon saareen.
* Kärkisten silta. Sisäministeri Mauri Pekkarinen puolusti voimakkaasti sillan rakentamista Korpilahdelle, joka kuuluu hänen omaan vaalipiiriinsä.
* Mäkelänrinteen uimahalli. Pääministeri Paavo Lipponen ajoi Helsinkiin uimahallia valtakunnallisen liikuntaohjelman ykköshankkeena. Hanke sai poikkeuksellisen paljon valtionavustusta. Lipponen edusti Helsingin vaalipiiriä.
* Eduskunnan valtiovarainvaliokunnan liikennejaoston puheenjohtajana toimiessaan varkautelainen poliitikko Kari Rajamäki ajoi läpi suuria tiehankkeita, mm. Varkaus–Joroinen-välin parannuksen.

## "Silta ei minnekään"
Poliittiset vastustajat saattavat käyttää termiä "silta ei mihinkään" kuvaamaan siltaa (tai ehdotettua siltaa), joka palvelee harvaan asuttuja alueita korkein kustannuksin. Se esitetään esimerkkinä siltarumpupolitiikasta. 

Vuonna 2005 Alaskalle annettiin yli 200 miljoonaa dollaria sillan rakentamiseksi saarelle, jolla asui ainoastaan 50 ihmistä. Sitä kutsuttiin "sillaksi ei minnekään". Vuosikymmen myöhemmin suunnitelmasta luovuttiin.
## Lähteet

## Katso myös
*Julkisen valinnan teoria

## Aiheesta muualla
* "Pekkarointi" ja siltarumpupolitiikka olisi osattava myös Päijät-Hämeessä. Uusi Lahti 10.3.2004 (Internet Archivessa)
* Uutiskommentti Tekniikka ja Talous-lehdessä "Tervetuloa siltarumpupolitiikka!" (Internet Archivessa)
* Uutispäivä Demari "Siltarumpupolitiikka ei toimi" (Internet Archivessa)
Arbogast

**Flavius Arbogastes**, paremmin tunnettu nimillä **Arbogast** tai **Flavianus**, (k. 394) oli frankkilainen magister militum, Länsi-Rooman korkea-arvoisin sotapäällikkö. Arbogast oli Flavius Bauton, aiemman magister militumin, poika.

Keisari Theodosius I nimitti Arbogastin vuonna 388 korkeimpaan sotilasvirkaan ja nuoren Valentinianus II:n neuvonantajaksi. Arbogast hallitsi käytännössä Rooman läntisiä osia Valentinianuksen jäädessä nukkehallitsijaksi. Arbogast kääntyi Valentinianuksen kuoltua Eugeniuksen tukijaksi, vaikka Theodosius oli nimittänyt poikansa Honoriuksen Länsi-Rooman keisariksi. Lopulta vuonna 394 Theodosius löi Arbogastin joukot Frigidusjoella. Hävittyään taistelun Arbogast teki itsemurhan.

## Lähteet
*Castrén, Paavo ja Pietilä-Castrén, Leena: Antiikin käsikirja. Otava, 2000. .
### Viitteet
Draconidit

**Draconidit** eli **giacobinidit** on meteoriparvi. Parvi on tunnettu aika ajoin toistuvista meteorimyrskyistä, jolloin taivaalta tulee tuhansiatähdenlentoja tunnissa. Parvi tuottaa usein kirkkaita tulipalloja. Tavallisesti kuitenkin näkyy vain muutama meteori tunnissa. Viimeisin meteorimyrsky oli vuonna 2011.

Parven toinen nimi tulee Giacobinin-Zinnerin komeetasta, joka on parven emokomeetta.

## Aiheesta muualla
*Tähdet ja avaruus 5.10.2011, Lauantaille odotetaan meteoripurkausta - tutkimuslentokoneita Suomen ilmatilassa
Legnica

**Legnica** () on kaupunki Ala-Sleesian voivodikunnassa Lounais-Puolassa. Vuoden 2019 arvion mukaan siellä asui 99&nbsp;350 asukasta.

## Historia
Vuonna 1241 käydyssä Legnican taistelussa Henrik Hurskaan johtamat joukot kukistuivat mongolien hyökkäyksen alla.

Legnicaa ovat hallinneet germaaniset ja slaavilaiset heimot, Böömin kuningas, Pyhä saksalais-roomalainen keisarikunta ja Habsburgit. Viimeksi mainittujen valtakaudella kaupungista tuli vahvasti saksalaisenemmistöinen, ja se tunnettiin saksankielisellä nimellä *Liegnitz*. Liegnitz kuului Saksaan vuoteen 1945 saakka, jolloin kaupunki luovutettiin toisen maailmansodan päätyttyä Puolalle. Saksalaiset asukkaat karkotettiin ja tilalle tuotiin puolalaisia asukkaita Neuvostoliittoon liitetystä Itä-Puolasta.

Kylmän sodan aikana 1945–1993 Neuvostoliiton Puolan-joukkojen päämaja oli Legnicassa, kaupungista noin kolmannes oli neuvostoarmeijan hallussa.

Kaupungissa alettiin 1950- ja 1960-luvuilla jalostaa lähialueilta louhittua kuparia ja nikkeliä.

Legnica oli vuosina 1975–1998 Legnican voivodikunnan hallinnollinen keskus.

## Lähteet

## Aiheesta muualla
Drudkh

**Drudkh**, sanskritiksi "puu", on ukrainalainen black metal -yhtye, joka on vahvasti suuntautunut tunnelman luomiseen, luonnon läheisyyteen ja kansanmusiikkiin. Sen perustivat Roman Sajenko ja Juri Sinitski. Sajenko vaikuttaa Ukrainan kenties tunnetuimmissa black metal -yhtyeissä, Hate Forestissa ja Astrofaesissa.

Yhtyeen sanoitukset käsittelevät slaavilaista mytologiaa, vuodenaikoja ja runoutta (varsinkin ukrainalaisen runoilijan Taras Shevchenkon teoksia, joista koko *[[The Swan Road]]* -albumi koostuu). Drudkh on julkaissut toistaiseksi neljä kokopitkää brittiläisen levy-yhtiön Supernal Musicin kautta. Kaikki albumit on julkaistu myös vinyyliversioina suomalaisen Northern Heritagen ja Faustian Distributionin kautta.

Lokakuussa 2006 yhtyeeltä ilmestyi albumi Songs of Grief and Solitude, joka on täysin akustinen folk-levy. Huhtikuussa 2007, muutamien myöhästymisten jälkeen, Drudkh julkaisi 13-minuuttisen Anti-Urban-EP:n, joka sisältää kaksi Drudkhille tyypillisempää black metal -sävellystä. Kesällä 2007 julkaistiin yhtyeen kuudes kokopitkä albumi Estrangement.

Drudkh luokitellaan ajoittain myös virheellisesti NSBM-yhtyeeksi, vaikka yhtye on kiistänyt kannattavansa mitään poliittisia ääriliikkeitä. Vuonna 2006 julkaistu levy *Blood in Our Wells* (Кров у Наших Криницях) on omistettu poliitikko Stepan Banderalle, joka johti ukrainalaisten nationalistien järjestöä toisen maailmansodan aikana ja sen jälkeen.

## Jäsenet
* Roman Sajenko – sähkökitara, basso
* Thurios – laulu, syntetisaattori
* Amorth – rummut, syntetisaattori

### Entiset jäsenet
* Juri Sinitski - rummut

## Tuotanto
* *[[Forgotten Legends]]* (2003)
* *[[Autumn Aurora]]* (2004)
* *[[The Swan Road]]* (2005)
* *[[Blood in Our Wells]]* (2006)
* *[[Songs of Grief and Solitude]]* (2006)
* *[[Anti-Urban]]*, EP (2007)
* *[[Estrangement]]* (2007)
* *[[Microcosmos]]* (2009)
* *[[Handful of Stars]]* (2010)
* *[[Eternal Turn of the Wheel]]* (2012)
* *[[A Furrow Cut Short]]* (2015)
* *[[They Often See Dreams About the Spring]]* (2018)
* *[[All Belong to the Night]]* (2022)

## Lähteet

## Aiheesta muualla
* Levy-yhtiö Supernalin kotisivut
* 
*
Olsztyn

**Olsztyn** () on Warmia-Masurian voivodikunnan pääkaupunki Koillis-Puolassa Łynajoen varrella. Vuodenvaihteen 2023 arvion mukaan siellä asui 167&nbsp;311 asukasta.

Olsztynin kaupunki kehittyi joen varrelle perustetun linnan ympärille 1300-luvulla. Vuosina 1348–1945 kaupunki tunnettiin saksankielisellä nimellään *Allenstein*. Vuonna 1945 kaupungin rakennuskannasta tuhoutui 40 prosenttia, kun puna-armeija poltti vanhankaupungin. Linna entisöitiin toisen maailmansodan jälkeen. Olsztyn oli vuosina 1975–1998 Olsztynin voivodikunnan hallinnollinen keskus. Kaupungissa on Michelin-konserniin kuuluva rengastehdas sekä elintarvike- ja huonekaluteollisuutta. Siellä sijaitsee myös radio- ja TV-masto, joka on Puolan toiseksi korkein rakennelma.

## Lähteet

## Aiheesta muualla
Yhtiökokous

**Yhtiökokous** on osakeyhtiön ja asunto-osakeyhtiön ylin toimielin. Yhtiökokouksessa ovat edustettuina yhtiön osakkeenomistajat eli osakkaat. Yhtiökokouksen tehtävistä on säädetty yhtiöjärjestyksessä ja osakeyhtiölaissa tai asunto-osakeyhtiölaissa.

Myös avoin yhtiö, kommandiittiyhtiö ja osuuskunta järjestävät vastaavanlaisia kokouksia, joissa päätetään organisaation hallinnosta.

## Varsinainen yhtiökokous

Varsinainen yhtiökokous on pidettävä kuuden kuukauden kuluessa tilikauden päättymisestä.

Osakeyhtiölain 5. luvun 3 §:n mukaan varsinaisessa yhtiökokouksessa on päätettävä tilinpäätöksen vahvistamisesta ja voiton käyttämisestä (kuten osingonjaosta). Lisäksi on päätettävä vastuuvapaudesta hallituksen sekä hallintoneuvoston jäsenille ja toimitusjohtajalle, jos yhtiössä sellaiset on. Varsinainen yhtiökokous myös valitsee hallituksen jäsenet sekä tarvittaessa hallintoneuvoston jäsenet ja tilintarkastajat. Yhtiöjärjestyksessä voidaan määrätä muistakin käsiteltävistä asioista.

Jokaisella osakkeenomistajalla on oikeus osallistua yhtiökokoukseen. Kutsu yhtiökokoukseen on toimitettava viimeistään viikko ennen kokouksen alkua. Asunto-osakeyhtiöissä kokouskutsu on toimitettava aikaisintaan kaksi kuukautta ja viimeistään kaksi viikkoa ennen yhtiökokousta. Yhtiöjärjestyksessä voidaan pidentää lyhyempää määräaikaa (kaksi viikkoa) ja lyhentää pidempää määräaikaa.

## Ylimääräinen yhtiökokous
Tarvittaessa voidaan kutsua koolle ylimääräinen yhtiökokous. Ylimääräinen yhtiökokous on pidettävä, jos hallitus tai tilintarkastaja niin vaatii tai jos yhtiöjärjestyksessä niin määrätään. Ylimääräistä yhtiökokousta voi vaatia myös vähemmistö, joka omistaa vähintään 10 % kaikista osakkeista. Yhtiöjärjestyksen määräyksellä 10 % raja voidaan asettaa myös alemmaksi. 
-
## Päätöksenteko yhtiökokouksessa
Yhtiökokouksessa tehdään päätökset pääsääntöisesti enemmistöpäätöksillä eli äänestyksen voittaa ehdotus, jota kannattaa yli puolet annetuista äänistä. Osakeyhtiölaissa on kuitenkin listattu päätökset, jotka on tehtävä määräenemmistöllä eli vähintään kahdella kolmasosalla annetuista äänistä ja kokouksessa edustetuista osakkeista. Näitä ovat mm. yhtiöjärjestyksen muuttaminen, suunnattu osakeanti ja yhtiön asettaminen selvitystilaan.

## Yhtiökokous asunto-osakeyhtiöissä
Yhtiökokouksessa päätetään asunto-osakeyhtiön asioista. Päätöksillä voi olla merkittäviä vaikutuksia osakkaille. Kaikki osakkaat saavat osallistua yhtiökokoukseen ja käyttää siellä päätösvaltaa. Isännöitsijällä ja taloyhtiön hallituksen jäsenillä on läsnäolo-oikeus. Asunto-osakeyhtiön yhtiökokous valitsee muun muassa yhtiölle hallituksen, vahvistaa tilinpäätöksen ja hyväksyy tulevan vuoden talousarvion.

## Lähteet

* Asunto-osakeyhtiön yhtiökokouksesta Isännöintiliiton sivuilla
* Asunto-osakeyhtiön Yhtiökokous-opas Isännöintiliiton sivuilla 

### Viitteet
Kotimme on Venäjä

**Kotimme on Venäjä** () oli poliittinen puolue Venäjällä vuosina 1995–2000. Puolueen perusti silloinen Venäjän federaation varapääministeri  Viktor Tšernomyrdin Boris Jeltsinin tuella toisia duuman vaaleja varten.

Puolue tuki hallitusta ja Jeltsiniä ja pyrki saamaan konservatiiviäänestäjiä liikkeelle. Se sai noin 10 prosenttia äänistä, mikä oli tukijoille pettymys. Vuoden 1996 presidentivaaleissa Kotimme on Venäjä tuki Jeltsiniä. Sen kannatus hiipui pian Tšernomyrdinin menetettyä pääministerin aseman ja Jeltsinin hallinnon alettua tukea Yhtenäisyys-puoluetta. Kolmansissa duuman vaaleissa joulukuussa 1999 puolue sai 1,19 % äänistä ja jäi ilman paikkoja.

Toukokuussa 2000 Kotimme on Venäjä -puolueen kahdeksas puoluekokous päätti liittää puolueen osaksi Yhtenäisyys-puoluetta.

## Lähteet
Kyōtango

**Kyōtango** () on Japanin kaupunki Honshūn saarella Kansain alueella Kioton prefektuurissa. Se sijaitsee Japaninmeren rannalla prefektuurin pohjoisosassa Kioton luoteispuolella. Kyōtangossa on 56&nbsp;276 asukasta (vuonna 2017) ja sen pinta-ala on 501,43 neliökilometriä.

## Maantiede
Kyōtango on Kioton prefektuurin pohjoisin kaupunki sen luoteiskulmassa. Kaupunkiin kuuluu Tangonniemen luoteisrannikko, ja se ulottuu suurimpaan osaan niemeä. Niemi on vuoristoinen. Sen rannikot ovat osaksi jyrkkiä kalliorinteitä, ja siellä täällä on ranta-alankoja, missä on pikku taajamia ja kalastussatamia.  

Kyōtangon kaupunki muodostettiin 2004, kun kuusi kuntaa, Mineyama, Ōmiya, Amino, Kumihama, Tango ja Yasaka liittyivät yhteen. Vaikka kaupungilla ei ole selkeää keskustaajamaa, Mineyamasta on muodostumassa sellainen, koska se valittiin hallintokeskukseksi ja siellä on merkittävin rautatieasema.

## Talous
Tangonniemen alue tunnetaan perinteisestä hienosta silkinvalmistuksestaan, joka on jatkunut aina Nara-kaudelta asti. Nykyään perinteistä silkinvalmistusta vaalitaan kulttuuriperintönä, mutta alueen silkki on myös arvokasta hienoimpien kimonoiden valmistuksessa.

Rannikkokaupungin tärkeä elinkeino on kalastus. Merestä saadaan kalojen lisäksi simpukoita, äyriäisiä ja merilevää.

## Matkailu
Syrjäinen sijainti tarjoaa kiireettömän ilmapiirin rauhoittavassa maaseutuympäristössä. Alueella on useita onsen-kylpylöitä. Vuonna 2005 valmistunut moottoritie Osakan suunnasta, joka ulottuu naapurikaupunki Miyazuun saakka, on helpottanut liikenteellisesti myös Kyōtangon saavutettavuutta ja alueen matkailua. 

Maisemakohteista on kuuluisin Kyōgamisakin rantajyrkänne. Se on Japaninmerestä nouseva vuori, joka muodostaa pienen niemen. Niemen kainalossa on suojainen uimaranta.

## Lähteet

## Aiheesta muualla

*Kaupungin internetsivut
Isambard Kingdom Brunel

**Isambard Kingdom Brunel** (9. huhtikuuta 1806 – 15. syyskuuta 1859) oli englantilainen insinööri. Insinöörinä hän oli hyvin monipuolinen ja suunnitteli niin rautateitä, siltoja ja rautatieasemia kuin uraauurtavia höyrylaivoja.

Brunelin insinööri-isä Marc Isambard Brunel oli paennut Ranskasta vallankumouksen aikana. Poika opiskeli sekä Englannissa että Ranskassa. Hänen ensimmäinen mittava suunnittelutyönsä oli yhdessä isän kanssa tehty Thamesin tunneli Rotherhithestä Wappingiin. Sen toteutus valmistui vuonna 1843. Jo vuonna 1831 Brunel voitti suunnittelukilpailun Avon-joen ylittävästä riippusillasta, mutta silta valmistui vasta 1864. Vuodesta 1833 Brunel työskenteli Great Westernin pääsuunnittelijana toteuttaen taidokkaan Great Western Railwayn Lontoon ja Bristolin välille. Hän suunnitteli lukuisia siltoja ja tunneleita laajenevan rautatieverkon tarpeisiin. Brunelin haaveena oli reitti, jossa hänen suunnittelemaltaan Paddingtonin rautatieasemalta pääsisi Bristolin kautta suoraan uuteen maailmaan vievään laivaan. Vuonna 1838 laskettiin vesille ensimmäinen Brunelin suunnittelema höyrylaiva, *[[SS Great Western]]*, joka oli rautavahvisteinen puualus, 77 metrillä aikansa suurin ja suunniteltu Atlantin vesille. Seuraava alus oli 98-metrinen rautarunkoinen *[[SS Great Britain]]*, ensimmäinen alus, jossa oli potkuri. Kolmas alus oli jättikokoinen, 215 metriä pitkä *[[SS Great Eastern]]*.

## Mediassa

Bob Godfrey ohjasi vuonna 1975 Brunelista humoristisen piirroslyhytelokuvan *[[Great (piirroselokuva)|Great]]*. Se voitti vuonna 1976 sekä parhaan lyhytanimaation Oscar-palkinnon että parhaan lyhytelokuvan Bafta-palkinnon.

BBC:n järjestämässä 100 Greatest Britons -äänestyksessä vuonna 2002 Brunel valittiin kaikkien aikojen toiseksi suurimmaksi britiksi heti Winston Churchillin jälkeen.

## Lähteet

## Aiheesta muualla

*
Yhdeksän sairautta

Suomalaisessa mytologiassa **yhdeksän sairautta** ovat Loviattaren tai vastaavan pahan naispuolisen henkilön lapsia. Sairauksia voi olla muukin määrä, mutta yhdeksän on yleinen määrä, ja se on myös Kalevalassa. 

Sairauksien synnystä kerrotaan loitsuissa. Vanha nainen tulee raskaaksi tuulesta, tai joissain versioissa Iku-Tursosta. Hän synnyttää lapset jossain pahassa paikassa. Kahdeksan lasta saa Kalevalan mukaan nimen: heistä tulee pistos, ähky, luuvalo, riisi, paise, rutto, rupi ja syöjä. Yhdeksäs jää nimettömäksi, hänet käsketään velhoksi vesille ja kateiksi kaikille paikoille.

Kalevalassa Louhi toimii lasten kätilönä. Hän lähettää sairaudet Kalevalan maille, kalevalaisten tuhoksi. Väinämöinen kuitenkin parantaa ja voittaa sairaudet käyttäen apunaan saunaa. Kansanrunouden Louhi on luultavasti pohjimmiltaan sama henkilö kuin lasten äiti Loviatar.
Loviatar

**Loviatar** (myös mm. Loveatar, Lovetar, Lovehetar, Louhetar, Louhiatar tai Louhi) on suomalaisessa mytologiassa esiintyvä Tuonelaan liittyvä hahmo. ''Kalevalan'' 45. runossa Loviatar tulee raskaaksi tuulenpuuskasta ja synnyttää yhdeksän poikaa, yhdeksän sairautta. Kansanrunoissa hän synnyttää toisinaan myös kymmenennen lapsen, joka on tyttö (esim. SKVR:VI2 4526).

## Kalevalassa
Loviatar esiintyy Kalevalan 45:nnessä runossa:

## Loviatar ja Louhi
Kun Elias Lönnrot kokosi *Kalevalan*, hän teki Loviattaresta ja Pohjolan emäntä Louhesta kaksi eri hahmoa. Alkuperäisessä kansanrunoudessa nimiä käytetään kuitenkin usein sekaisin, ja joissain runoissa Louhi itse on yhdeksän sairauden äiti.

Louhen ja runoissa esiintyvien Loviattaren eri muotojen välillä on yksi ero: Loviattaren nimi esiintyy vain loitsuissa, joissa taudit manataan takaisin hänen sisäänsä, kun taas Louhen nimi esiintyy myös tarinoissa tai kertovissa runoissa.

## Katso myös
* Syöjätär

## Lähteet
NewsRadio

**NewsRadio** oli yhdysvaltalainen tilannekomediasarja, joka pyöri alun perin NBC-kanavalla vuosina 1995–1999. Newyorkilaiselle uutisradioasemalle sijoittuneen sarjan hahmoja olivat uutispäällikkö Dave Nelson (Dave Foley), omistaja Jimmy James (Stephen Root), toimittajat Bill McNeal (Phil Hartman), Lisa Miller (Maura Tierney), Catherine Duke (Khandi Alexander) ja Matthew Brock (Andy Dick) sekä sihteeri Beth (Vicki Lewis) ja sähköteknikko Joe Garelli (Joe Rogan).

Sarja ei ollut toivottu menestys ja NBC keskeytti sen vuonna 1998 vain uusiakseen pian sopimuksen ja tuottaakseen vielä yhden kauden. Tekijät kokivat kuitenkin samana vuonna kolauksen näyttelijä Phil Hartmanin kuoltua. Viidennellä ja viimeisellä tuotantokaudella näyttelijäkaarti laajeni Jon Lovitzilla, joka esitti Hartmanin hahmon vanhaa työtoveria Max Louisia. Lovitz oli myös tosielämässä Hartmanin ystävä.
Mick Thomson

**Mickael Gordon Thomson** (s. 3. marraskuuta 1973) on Slipknot-metalliyhtyeen kitaristi. Thomson on soittanut Slipknotissa vuodesta 1996, ja hänen ensimmäinen virallinen albuminsa yhtyeen riveissä oli vuonna 1999 julkaistu *[[Slipknot (albumi)|Slipknot]]*. Ennen Slipknotia Thomson soitti Body Pit -nimisessä yhtyeessä. Ennen ammattimuusikon uraa Thomson toimi kitaranopettajana. 

Thomson on tatuoinut vasempaan kyynärvarteensa tekstin "seven" (), joka tarkoittaa hänen järjestysnumeroaan Slipknotissa.

## Soittimet ja välineet
### Kitarat
Mick Thomson soitti Slipknotin demolevyllä *Mate.Feed.Kill.Repeat.* ja *Slipknot*-albumilla Jacksonin King V- ja Dinky-mallisilla kitaroilla. 

Thomson siirtyi *[[Iowa (albumi)|Iowa]]*-studioalbumin jälkeen soittamaan B.C. Richin Warlock- ja Bich Mick7 -nimikkomalleilla. Hänen B.C. Rich Warlock -kitaransa otelautaan on upotettu kirjaimet HATE (). 

Uuden albumin ja sponsorisopimuksen myötä kitaraksi vaihtui Ibanez MTM1, Thomsonin uusi nimikkomalli. Teksti "seven" on kirjailtu hänen käyttämiensä Ibanez-kitaroiden otelautoihin. 

Kiertueilla Mick Thomson käyttää edelleen myös vanhoja B.C. Rich -kitaroitaan. Thomson on aina käyttänyt kitaroissaan EMG:n mikrofoneja, tallamikrofonina EMG 81:a ja kaulamikrofonina EMG 60:a.
Uusissa Ibanez MTM1 kitaroissa on Seymour Duncan "blackout" aktiivimikrofonit.

### Kitaraefektit
* Ibanez Tube Screamer -säröpedaali
* BOSSin multiefekti
* BOSS Super Overdive -säröpedaali
* Dunlop Jimi Hendrix Octave Fuzz -efektipedaali
* Electro Harmonix Bas Balls -autowah-wahpedaali
* Sonyn langattomat lähettimet ja vastaanottimet

### Vahvistimet
Mick Thomson käyttää nykyään Rivera KR-7 -vahvistinta ja Riveran kaiutinkaappeja. KR-7 on Mick Thomsonin nimikkovahvistinmalli ja se perustuu Rivera Knucklehead Reverb -vahvistimeen, jota on muokattu Thomsonin ja valmistaja Paul Riveran vaatimusten mukaiseksi. Etenkin vahvistimen keskiäänialuetta ja alarekisterin taajuuksia on korostettu Slipknotin ja Thomsonin alavireisen kitarasoundin tuottamiseksi.

Muita Mick Thomsonin käyttämiä vahvistimia:
* VHT Pitbull -putkivahvistin
* Marshall JMP-1 etuvahvistin
* Erilaisia Mesa Boogien valmistamia putkivahvistimia
* Line 6 Spider II -transistorikombovahvistin
* Carvinin kaiutinkaapit

## Aiheesta muualla
* Slipknotin viralliset kotisivut
Posankka

**Posankka** on Alvar Gullichsenin suunnittelema, Turun ylioppilaskylän alueella sijaitseva patsas, joka kuvaa kumiankan ja marsipaanipossun risteymää. Patsaan pituus on 7,5 metriä, leveys 4,35 metriä ja korkeus 5 metriä, ja se on valmistettu teräsvahvisteisesta lujitemuovista. Teoksen valmisti nauvolainen muovialan yrittäjä Bjarne Ölander ja alkuperäisen muovauksen teki virolainen kuvanveistäjä Matti Varik.

*Posankka* valmistui vuonna 1999. Valmistuttuaan se lipui vappuna ensin kellumaan Aurajokeen ja siirrettiin myöhemmin nykyiselle paikalleen kylpylähotelli Caribian edustalle, Helsinginkadun varteen. *Posankan* tilasi Pro Cultura -säätiö osana Turun veistoskaupunkihanketta.

Gullichsen kertoo saaneensa idean *Posankasta* nähtyään Warner Brothersin kaupassa Lontoossa suurikokoisia muovisia veistoksia Väiski Vemmelsäärestä ja muista piirroshahmoista.

Joulun aikaan *Posankalle* puetaan päähän tonttulakki. Muutamana vappuna sen päähän on puettu ylioppilaslakki, mutta sen jälkeen lakitus lopetettiin. Partiolaiset huivittivat *Posankan* 19. huhtikuuta 2010 partioviikon kunniaksi.

*Posankan* sisällä on tila, jonne oli aiemmin mahdollista ryömiä patsaan pakaroiden välistä, mutta julkisen taiteen ylläpidosta vastaava Turun museokeskus tukki vuonna 2022 kulun patsaan uumeniin välttääkseen joutumasta korvausvastuuseen siinä tapauksessa, että *Posankka* esimerkiksi syttyisi tuleen. Koska pelkkä verkko ja raskaat kivet eivät estäneet niiden vierittämistä pois, niin 2023 museokeskus vahvisti estettä pulttaamalla kivet yhteen.  

Huhtikuussa 2019 *Posankka* nimettiin Turun viralliseksi kaupunkieläimeksi. 

## Lähteet

## Aiheesta muualla
* ''Posankka'' Turun museokeskuksen sivulla
Turotuuli

**Turotuuli** (s. 6. huhtikuuta 1993 Rovaniemi)  on suomenhevostamma, joka voitti Kaustisen kuninkuusraveissa ravikuningatar-tittelin Ari Hartikaisen ohjastamana vuonna 2002.

Turotuuli on startannut 113 kertaa, joista voittoja on kertynyt 36. Turotuulen on voittosumma on 164&nbsp;165 euroa, ja se on saavuttanut ennätykset 22,3 autolähetyksessä lyhyellä matkalla ja 23,4 volttilähetyksessä lyhyellä matkalla.

Turotuulen isä on Turo ja emä Tumppi. Turotuuli on kantakirjattu ensimmäisellä palkinnolla. Turotuulen ovat kasvattaneet Kalevi ja Anna-Liisa Salmela, jotka ovat myös hevosen omistajat.

Turotuuli varsoi vuonna 2009 tammavarsan oriista Auraus.

## Lähteet

## Aiheesta muualla
* Turotuuli Sukuposti.netissä
Ansett Australia

**Ansett Australia**  oli australialainen lentoyhtiö. Vuonna 1935 perustettu oli aikanaan yksi Australian suurimmista. Parhaimmillaan sillä oli vuonna 1996 liikennettä useaan kohteeseen Australiassa ja Aasiassa. Ansett lopetti liiketoimintansa konkurssiin vuonna 2001 Air New Zealandin ostoyrityksestä huolimatta. Yhtiö kuului Star Alliance -lentoyhtiöallianssiin.
Sitkanpihlaja

**Sitkanpihlaja** (*Sorbus sitchensis*) on pohjoisamerikkalainen pihlajalaji. Se on noin kymmenmetriseksi kasvava puu. Sitkanpihlaja elää Kanadan pohjoisosissa ja Alaskassa. Sen lehdet ovat kerrotut kuten kotipihlajalla, jota se muutenkin suuresti muistuttaa. Marjamaiset epähedelmät ovat punaiset tai oranssinväriset. Kaarnan väri vaihtelee vihreän, harmaan ja ruskean välillä.

Sitkanpihlajan on väitetty parantavan jopa syöpää, mutta toisaalta lajia on pidetty myös myrkyllisenä.

## Lähteet

## Aiheesta muualla
* Suomen Lajitietokeskus: Sitkanpihlaja – ''Sorbus sitchensis''
*Kuvallista opetusmateriaalia englanniksi
Kumivene

**Kumivene** on kevytrakenteinen vene, joka koostuu tyypillisesti osittain tai kokonaan ilmalla täytettävistä rakenteista. Kokoontaitettavissa kumiveneissä voi olla täytettävä kuminen tai vastaavasta materiaalista tehty pohja, mutta yleensä vaativampaan käyttöön suunnitelluissa malleissa se on tehty kantavammasta ja kestävämmästä materiaalista, kuten puusta tai metallista. Kumiveneen kantavissa rakenteissa on yleensä useita erillisiä lohkoja, joissa kaikissa on venttiili, josta ne voi tyhjentää ja täyttää. Kumiveneissä voi myös käyttää perämoottoria, jos niiden rakenne on suunniteltu kantamaan sellaisen.

Isommat kumiveneet ovat niin sanottuja jäykkärunkoisia kumiveneitä (, RIB), joiden pohja on tehty jäykästä materiaalista, esimerkiksi lujitemuovista, polyeteenistä tai alumiinista. Jäykkä pohja voidaan rakentaa haluttuun v-muotoon merikelpoisuuden parantamiseksi. RIB-veneeseen voidaan asentaa huomattavan tehokas moottori tai useita moottoreita.

## Käyttö

Kokoontaitettavat kumiveneet ovat tyypillisesti kahdesta viiteen metriä pitkiä. Niiden voimanlähteenä voi olla esimerkiksi 5–50-hevosvoimainen perämoottori. Nopeuden, siirrettävyyden ja vähäisen painon takia niitä voidaan käyttää esimerkiksi:
*Pelastusveneinä
*Apuveneenä isommilla laivoilla, esimerkiksi siirryettäessä satamaan
*Sotilaskäytössä, esimerkiksi siirrettäessä sotilaita alukselta rannikolle
*Urheilukäytössä
*Huvikäytössä

Kovapohjaisten kumiveneiden pituus vaihtelee kolmesta aina yli kymmeneen metriin. Pienet veneet ovat tyypillisiä apu- ja yhteysveneitä. Isot RIB-veneet ovat yleisiä viranomaiskäytössä, kuten Rajavartiolaitoksella. Ne ovat viime aikoina yleistyneet myös vaativassa vapaa-ajan käytössä.
Vjatšeslav Malakejev

**Vjatšeslav Aleksejevitš Malakejev** (, s. 26. heinäkuuta 1973 Volgograd, Venäjän SFNT, Neuvostoliitto) on suomalais-venäläinen jalkapallovalmentaja ja entinen jalkapalloilija. Hän oli pelipaikaltaan oikea laitahyökkääjä. 

Malakejevin kasvattajaseura on Rotor Volgograd. Venäjällä pelatessaan hänen seuransa olivat Zvezda Gorodištše sekä Torpedo Volžski, joista jälkimmäisen riveissä Malakejev pelasi parhaimmillaan maan toisella sarjatasolla. Hän siirtyi Suomeen pelaamaan vuonna 1995, liittyen Kakkosessa pelanneeseen Kemin Pallotoverien joukkueeseen. KPT-85:ssä Malakejev pelasi neljän kauden verran ja seura nousi sinä aikana Ykköseen. Kaudeksi 1999 Malakejev siirtyi Myllykosken Palloon -47. Hän ei kuitenkaan koskaan vakiinnuttanut paikkaa MyPan avauskokoonpanossa, tullen 45 ottelustaan 25 kertaa vaihdosta kentälle. Malakejev vietti myös jälkimmäisellä MyPa-kaudellaan aikaa lainalla AC Vantaassa.

Vuonna 2001 Malakejev liittyi Kakkosessa pelanneen FC Viikinkien riveihin. Heti ensimmäisellä kaudellaan hän johdatti Viikingit sarjanousuun, pelaten kauden jokaisessa ottelussa ja tehden 20 maalia. Malakejev oli myös mukana nostamassa Viikinkejä ensimmäistä kertaa seuran historiassa Veikkausliigaan kaudella 2006. Hän lopetti aktiiviuransa vuonna 2009 pelattuaan yli 300 ottelua Suomen kolmella korkeimmalla sarjatasolla. Veikkausliigassa Malakejev pelasi yhteensä 67 ottelua, joissa hän teki 5 maalia.

Malakejev on saavuttanut urallaan MyPan paidassa kaksi Veikkausliiga-pronssia vuosina 1999 ja 2000 sekä futsalin SM-hopeaa Futsal Team Kemi-Tornion riveissä vuonna 2000. Hän on myös ollut usein joukkueensa paras maalintekijä: KPT-85:n kanssa 18 maalillaan vuonna 1996 sekä Viikingeissä yhtäjaksoisesti neljän kauden ajan 2001–2004. Malakejev toimi kausina 2012–2014 entisen seuransa Viikinkien apuvalmentajana.

## Lähteet
Mika Peltonen

**Mika Otto Matti Peltonen** (s. 23. tammikuuta 1956 Tampere) on suomalainen kenraaliluutnantti evp. Hän toimi urallaan muun muassa Puolustusvoimien operaatiopäällikkönä.

## Ura
Peltonen valmistui ylioppilaaksi Harjun yhteiskoulusta vuonna 1976 ja suoritti reserviupseerikoulun vuonna 1977 ja Kadettikoulukurssin 1977–1980. Hän työskenteli opetusupseerina Uudenmaan Jääkäripataljoonassa 1980–1982. Peltonen oli Kadettikoulussa 1982–1987 ja Sotakorkeakoulussa 1987–1989, minkä jälkeen hän työskenteli toimistoupseerina Helsingin sotilasläänin esikunnassa 1989–1991, Sotakorkeakoulun toimistopäällikkönä 1991–1992 ja koulutuspäällikkönä Maanpuolustuskorkeakoulussa 1993.

Vuosina 1993–1994 Peltonen oli pataljoonaupseeri Uudenmaan Jääkäripataljoonassa ja toimi 1994–1995 tasavallan presidentin kolmantena adjutanttina, 1996–2000 toisena adjutanttina ja 2000–2001 ensimmäisenä adjutanttina. Savon prikaatin komentajana Peltonen toimi vuosina 2001–2002 ja jalkaväen tarkastajana 2002–2004. Hän oli apulaismaavoimapäällikkönä vuonna 2005 ja toimi samana vuonna komentajana Althea-operaatiossa Bosnia-Herzegovinassa.

Peltonen toimi vuosina 2006–2007 Maavoimien ja Maavoimien esikunnan suunnittelutehtävissä ja oli vuonna 2008 Maavoimien esikuntapäällikkö ja vuosina 2008–2010 suunnittelupäällikkö.

Vuonna 2011 Peltonen aloitti Puolustusvoimien operaatiopäällikkönä. Tehtävässä Peltonen on vastannut muun muassa puolustusvoimien suorituskykyjen kehittämisestä, puolustusvoimien kansainvälisistä operaatioista sekä puolustusvoimauudistuksen suunnittelusta ja sen toimeenpanosta.

Vuonna 2013 Peltonen toimi Pohjoismaisen sotilasyhteistyön (NORDEFCO) sotilaskomitean puheenjohtajana.

## Lähteet
Notarikon

__NOTOC__
**Notarikon** () on salakirjoitusmenetelmä, jossa jonkin sanan jokainen kirjain vastaa uuden sanan alkukirjainta . Toisessa versiossa käytetään sanan ensimmäistä ja viimeistä kirjainta, tai kahta keskimmäistä kirjainta. Näistä kirjaimista voidaan muodostaa uusia sanoja, joiden ajatellaan olevan kätkettyinä tekstiin. 

Esimerkiksi Jeesuksen ristille oli Johanneksen evankeliumin mukaan kirjoitettu hepreaksi: **YSWa HNXRY WMLk HYHWDYm**, eli 'Jeesus Nasaretilainen Juutalaisten Kuningas'. Sanojen ensimmäisistä kirjaimista muodostuu jumalan nimi: **YHWH**, Yahweh eli Jahve.

Sana 'notarikon' tulee latinan sanasta 'notarius', joka merkitsee pikakirjoittajaa. Notarikonia on käytetty kabbalassa etsimään Raamatusta kätkettyjä merkityksiä. Menetelmä on ollut myös okkultistien, etenkin alkemistien suosiossa.

## Katso myös
* Gematria
* Temurah
* AGLA

## Lähteet

* 

### Viitteet

## Aiheesta muualla

* http://www.kolumbus.fi/gematria/kabbala.htm
Toinen puoli

**Toinen puoli** on vuonna 1969 julkaistu kokoelma-albumi, jossa esiintyvät Eero Raittinen ja Kristian.

## Kappaleet
A-puoli
# 
# 
# 
# 
# 
B-puoli
# 
# 
# 
# 
# 

## Soittajat
* Eero Raittinen – laulu
* Kristian – laulu

A1-4 sekä B1, B2 ja B4 Aarno Ranisen orkesteri

A5 The Boys
* Arto Alaspää – trumpetti
* Eero Koivistoinen – alttosaksofoni
* Heikki Kasari – tenorisaksofoni
* Timo Kalaoja – urut
* Nono Söderberg – kitara
* Jussi Raittinen – bassokitara
* Aimo Hakala – rummut

B3 ja B5 Sten & Stanley

## Lähteet

## Aiheesta muualla
* Rytmimusiikin Syke: Toinen puoli
Trio (Eero Raittinen, Seija Simola ja Kristian)

__NOTOC__
**Trio** on vuonna 1970 julkaistu Discophon-yhtiön levy, jossa laulajina esiintyvät Eero Raittinen, Seija Simola ja Kristian. Levy on 60 ja 70-lukujen vaihteelle tyypillinen useamman artistin yhteinen LP-julkaisu, joka sisältää pääosin aiemmin julkaisemattomia esityksiä.

## Kappaleet
# Kristian: 
# Kristian: 
# Seija Simola: 
# Seija Simola: 
# Eero Raittinen: 
# Eero Raittinen: 
# Eero Raittinen: 
# Eero Raittinen: 
# Seija Simola: 
# Seija Simola: 
# Kristian: 
# Kristian: 

## Muusikot
* Eero Raittinen, Seija Simola ja Kristian – laulu
* Jussi Raittinen – komppikitara
* Kaj Westerlund – basso
* Antero Jakoila – kitara
* Roy Rabb – steel-kitara
* Rauli Puumalainen – rummut

## Aiheesta muualla
* Rytmimusiikin Syke: Trio
Inn

**Inn** (, , ) on 510 kilometrin pituinen Tonavan sivujoki, joka virtaa Sveitsin, Itävallan ja Saksan mailla. Se saa alkunsa Sveitsin Alpeilta ja laskee lopulta Tonavaan Passaun kaupungissa Saksassa, Itävallan rajan tuntumassa.

Joki on antanut nimensä muun muassa Oberinntalin ja Unterinntalin laaksoille, Innsbruckin (’Innin silta’) kaupungille, jonka läpi se virtaa, sekä Engadinin laaksolle.

Innjokeen laskee useita Sveitsin, Italian, Saksan ja Itävallan Alpeilta alkunsa saavia sivujokia. Suurin niistä on Salzach, joka yhtyy Inniin Saksan ja Itävallan rajalla, Burghausenin ja Braunau am Innin kaupunkien välillä, noin 60 kilometriä Passaun yläpuolella.

Ylä-Itävallan osavaltiossa on Innviertel-niminen (kirjaimellisesti Inn-neljännes (Ylä-Itävallasta)) hallintoalue.

## Lähteet
*

### Viitteet

## Aiheesta muualla
Frontier Airlines

**Frontier Airlines**  on 1994 perustettu denveriläinen halpalentoyhtiö. Yhtiö lentää Yhdysvalloissa, Meksikossa ja Kanadassa. Yhtiön laivasto koostuu 110 Airbus-koneesta ja sillä on kohteita 60.

Indigo Partners osti Frontier Airlinesin Republic Airways Holdingsilta 3. joulukuuta 2013. Frontierin ilmoitettiin siirtyvän ultrahalpalentoyhtiö-strategiaan.

## Laivasto
Yhtiön laivasto elokuussa 2021:

Laivaston keski-ikä 4,1 vuotta (Elokuu 2021).

## Lähteet
Autobahn (albumi)

**Autobahn** on saksalaisen Kraftwerk-yhtyeen neljäs studioalbumi, joka julkaistiin vuonna 1974. Levyn nimi on moottoritie saksaksi.

Albumin alun perin yli 22-minuuttisesta nimikappaleesta ”Autobahn” tehtiin singlejulkaisua varten noin kolmen ja puolen minuutin pituinen versio. Single nousi Yhdysvalloissa myyntilistoilla sijalle 25 ja Britanniassa sijoille 8 ja 11 sekä muun muassa Alankomaissa sijalle 12. Kaupallista menestystä oli edeltänyt kolme kokeellista, instrumentaalista albumia, mutta *Autobahnista* tuli yhtyeen läpimurtolevy.

B-puolen ensimmäinen kappale ”Kometenmelodie 1” on epämelodinen, minimalistinen, bassoääniin perustuva kappale. Sitä seuraava ”Kometenmelodie 2” antaa pientä vihjettä yhtyeen tulevasta tyylistä. Kappaleessa on yksinkertainen melodia tasaisen konekompin päällä. Levyn päättää kaksi vuorokaudenaikojen tunnelmia kuvaavaa äänimaisemaa.

Suomessa *[[Soundi]]*-lehden päätoimittaja Waldemar Wallenius arvioi levyn tylsäksi ja kömpelöksi yritykseksi tehdä kaupallista musiikkia syntetisaattoreilla, ja ihmetteli sen menestystä Britanniassa.

Brittiläinen ohjaaja ja animaattori Roger Mainwood valmisti vuonna 1979 animaatioyhtiö Halas and Batchelorin palveluksessa ”Autobahn”-kappaleeseen nojaavan runsaan kymmenminuuttisen psykedeelisen animaation.

Tämä on yksi kolmesta Kraftwerkin albumista, jotka valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*. Muut ovat *[[Trans-Europa Express]]* (1977) ja *[[Die Mensch-Maschine]]* (1978).

## Kappaleet

## Lähteet

## Aiheesta muualla
*
Jarno Kallijärvi

**Jarno Kallijärvi** (s. 31. toukokuuta 1978 Sundsvall, Ruotsi) on entinen suomalainen jalkapalloilija. Hän oli pelipaikaltaan laitalinkki tai laitapuolustaja.

Kallijärvi on alkujaan on Karihaaran Tenhon kasvatteja. Hän on pelannut myös Kemin Pallotovereissa, Rovaniemen Palloseurassa ja FC Viikingeissä.

Hän on pelannut urallaan yhteensä 54 ottelua Veikkausliigassa Rovaniemen Palloseuran ja FC Viikinkien riveissä. Ykkösessä Kalljärvi on pelannut lähes 200 ottelua ja Kakkosessa 40 ottelua.

Kallijärvi on pelannut myös futsalia voittaen Suomen mestaruuden FT Kemi-Tornion kaudella 2000–2001.

## Lähteet
Spithridates

**Spithridates** (, kuoli 334 eaa) oli Lyydian ja Joonian satraappi Dareios III:n aikana. Hän oli yksi persialaisista sotapäälliköistä Granikosjoen taistelussa. Historioitsija Arrianoksen mukaan Spithridates yritti taistelun aikana iskeä Aleksanteri Suurta miekallaan. Kleitos Musta ehti kuitenkin väliin ja löi Spithridateen käsivarren irti. Diodoros Sisilialainen sekoittaa hänet Dareioksen vävyn Mithridateen kanssa ja kutsuu häntä nimellä *Spithrobates*.
Sulfidi

**Sulfidit** ovat rikin yhdisteitä, joissa rikki on alimmalla hapetusluvullaan –II. Sulfidit ovat joko epäorgaanisia yhdisteitä, joissa on *sulfidi-ioni* (S2&minus;), tai orgaanisia tioeetteriyhdisteitä eli *orgaanisia sulfideja*. Tyypillinen epäorgaaninen sulfidi on natriumsulfidi (Na2S). Metallien sulfidit ovat ioniyhdisteitä, mutta epämetallien sulfidit ovat molekyyliyhdisteitä.

Sulfidi-ioni on hyvin vahva emäs, joka ei esiinny edes vahvasti emäksisissä vesiliuoksissa. Vedessä esiintyy vain vetysulfidi-ioni SH&minus;, esimerkiksi natriumsulfidin liuetessa veteen:
: Na2S + H2O → 2Na+ + SH&minus; + OH&minus;

Sulfidi-ionin konjugaattihappo on vetysulfidi-ioni, ja sen konjugaattihappo on rikkivety. Tämän vuoksi veden tai ilmankosteuden kanssa kosketuksiin joutuvat sulfidisuolat haisevat rikkivedylle

Monet metallit muodostavat liukenemattomia sulfideja. Veteen liukenevat lähinnä alkali- ja maa-alkalimetallien sulfidit. Niukkaliukoisia ovat esimerkiksi kadmiumkeltainen (CdS) ja hopean tummumisen aiheuttava hopeasulfidi (Ag2S).

Tioeetterit eli orgaaniset sulfidit nimetään kuten eetterit korvaamalla eetteri-pääte sulfidi-päätteellä. Kemiallisesti ne muistuttavat pääasiassa eettereitä. Yksinkertaisin orgaaninen sulfidi on dimetyylisulfidi. Tioeetteri-termi on kuitenkin sulfidia yksiselitteisempi. Substituenttina olevaa -S-R -ryhmää nimitetään alkyylitioryhmäksi.

Proteiineissa esiintyy disulfidisiltarakenteita, jotka stabiloivat ja pitävät yllä proteiinien kolmiulotteista rakennetta.

## Lähteet

## Katso myös
* Sulfidimineraali
* Disulfidi
Hyrkania

**Hyrkania** oli muinainen Persian maakunta, joka sijaitsi Kaspianmeren etelärannalla nykyisten Iranin ja Turkmenistanin alueilla. Hyrkania on alueen kreikkalainen nimi, persiaksi sen nimi oli *Varkâna*. Antiikin aikana Kaspianmerta kutsuttiin myös nimellä Hyrkanianmeri.

Hyrkaniasta tuli osa Persian valtakuntaa Kyyros Suuren ja Kambyseksen aikana noin 559-520 eaa. Hyrkaniaa hallitsi satraappi, jonka pääkaupunki oli Zadrakarta, joka ehkä on nykyinen Sârî. Persian valtakauden aikana Hyrkaniaan rakennettiin muuri, jonka tarkoituksena ehkä oli suojella Hyrkaniaa Keski-Aasiasta päin tulevilta ihmisiltä.

Noin 336-323 Hyrkania joutui Makedonian kuninkaan Aleksanteri Suuren alaisuuteen. Myöhemmin Hyrkania oli seleukidien hallitsema.

## Lähteet
Nitriilit

**Nitriilit** ovat orgaanisia yhdisteitä, joissa funktionaalisena ryhmänä on syano- eli nitriiliryhmä (-C≡N) ja niitä voidaan pitää vetysyanidin orgaanisina johdannaisina. Nitriiliryhmässä hiili ja typpiatomi ovat kiinnittyneet toisiinsa kolmoissidoksella. 

Syanidi-ioni on negatiivisesti varautunut ioni, jonka kaava on CN−. Se on vesiliukoinen ja myrkyllinen. Syanidit ovat syaanivetyhapon (HCN) epäorgaanisia suoloja. Syanidi voi toimia myös lähtevänä ryhmänä, kuten syanohydriineissä, jolloin hydrolyysituotteet ovat myrkyllisiä, esimerkkinä amygdaliini. Sen sijaan nitriileissä syaaniryhmän hiili on kiinnittynyt toiseen hiileen, ja jos se ei irtoa, yhdiste ei ole myrkyllinen.

## Nitriilien valmistus
Nitriilejä voidaan valmistaa seuraavasti:
*  Alkyylihalidin ja syanidi-ionin välisellä nukleofilisella substituutioreaktiolla
* Poistamalla vettä amideista (dehydraatiolla) 
* Poistamalla vettä aldoksiimeista trietyyliamiinin ja rikkidioksidin, zeoliitin tai sulfuryylikloridin avulla
* Aldehydeistä hydroksyyliamiinin ja natriumsulfaatin avulla.
:

### Nitriilejä
* Adiponitriili (C6H8N2 / CN(CH2)4CN) CAS-numero 111-69-3
* Akryylinitriili (C3H3N / CH2=CH-CN) CAS-numero 107-13-1
* Asetonisyanohydriini ((CH3)2C(OH)CN / C4H7NO) CAS-numero 75-86-5
* Asetonitriili (C2H3N / CH3CN) CAS-numero 75-05-8
* Atsobis(isobutyronitriili) (C8H12N4 / (CH3)2(CN)CN=NC(CN)(CH3)2) CAS-numero 78-67-1
* Bentsonitriili (C7H5N / C6H5(CN)) CAS-numero 100-47-0
* Diklobeniili eli 2,6-diklooribentsonitriili (C7H3Cl2N / C6H3Cl2(CN)) CAS-numero 1194-65-6
* Etyleenisyanohydriini (C3H5NO / HOCH2CH2CN) CAS-numero 109-78-4
* Ftalonitriili  (C8H4N2 / C6H4(CN)2) CAS-numero 91-15-6
* Glysolonitriili (C2H3NO / HOCH2CN) CAS-numero 107-16-4
* Ioksiniili (C7H3I2NO) CAS-numero 1689-83-4
* Isoftalonitriili (C8H4N2) CAS-numero 626-17-5
* Klooriasetonitriili (C2H2ClN / ClCH2CN) CAS-numero 107-14-2
* Klorotaloniili (C8Cl4N2) CAS-numero 1897-45-6
* Maloninitriili (C3H2N2 / NCCH2CN) CAS-numero 109-77-3
* Metakryylinitriili (C4H5N) CAS-numero 126-98-7
* Metyylidibromiglutaronitriili (C6H6Br2N2) CAS-numero 35691-65-7
* n-butyronitriili eli butaaninitriili (C4H7N / CH3CH2CH2CN) CAS-numero 109-74-0
* o-klooribentsyylideenimalononitriili (C10H5ClN2 / ClC6H4CH=C(CN)2) CAS-numero 2698-41-1
* Propionitriili (C3H5N / CH3CH2CN) CAS-numero 107-12-0
* Sukkinonitriili eli butaanidinitriili (C4H4N2 / CNCH2CH2CN) CAS-numero 110-61-2
* Syaanivety (HCN) CAS-numero 74-90-8
* Syanamidi  eli karbamonitriili (CH2N2 / H2NCN) CAS-numero 420-04-2
* Syanogeeni eli etaanidinitriili (C2N2) CAS-numero 460-19-5
* Tetrametyylisukkinonitriili (C8H12N2 / (CH3)2C(CN)C(CN)(CH3)2) CAS-numero 3333-52-6

## Nitriilien reaktioita
Nitriilejä voidaan muun muassa hydrolysoida karboksyylihapoksi tai hydrata amiineiksi.

## Lähteet

## Aiheesta muualla
Breed

"**Breed**" on grunge yhtye Nirvanan kappale, joka julkaistiin yhtyeen *[[Nevermind]]*-albumilla. Kappale on albumin neljäs raita. Kappaleen on sanoittanut yhtyeen solisti Kurt Cobain ja säveltänyt koko yhtye. Kappaleen alkuperäinen nimi on "Imodium". Cobain sai idean kappaleen tekoon, kun Nirvana oli Euroopan kiertueella vuonna 1989 Tad-yhtyeen kanssa, jonka solisti Tad Toyle kärsi ruoansulatusongelmista.

Kappale on peleissä *MotorStorm* ja *Major League Baseball 2K7*. Kappale aloittaa elokuvan *Shoot 'Em Up*. Kun Jim Carrey vieraili ohjelmassa Late Night with Conan O'Brien promotoimassa elokuvaansa Numero 23, ohjelman bändi The Max Weinberg 7 soitti kappaletta ja Carrey lauloi alkusanat "I don't care if it's old".

## Toiset versiot

*Kappaleesta julkaistiin liveversio vuonna 1994 VHS-kasetilla Live! Tonight! Sold Out!!

*Toinen liveversio siitä julkaistiin vuonna 1996 yhtyeen From the Muddy Banks of the Wishkah -livealbumilla.

*Kappaleesta julkaistiin myös vuonna 2004 "rough mix" yhtyeen With the Lights Out -box-setillä

## Aiheesta muualla
* Nirvana - Breed YouTubessa
Forsti

**Forsti** on metsätieteiden opiskelija, metsäylioppilas, viralliselta nimeltään maatalous- ja metsätieteiden ylioppilas (lyhennetään *maat. ja metsät. yo*). Forsteja opiskelee sekä Helsingin että Itä-Suomen yliopistossa Joensuun kampuksella. Kun forstit valmistuvat maistereiksi, yliopistot myöntävät heille oikeuden metsänhoitajan arvonimeen.

Itä-Suomen yliopiston ensimmäisen vuoden metsätieteiden opiskelijoita kutsutaan Torsteiksi aina Forstikasteeseen asti.

## Järjestöt
Yliopiston metsätieteiden opiskelijoiden pitkäaikaisia ainejärjestöjä ovat Metsäylioppilaat ry ja Joensuun Metsäylioppilaat ry.

Metsäylioppilaat ry:n historia ulottuu vuoteen 1909, jolloin se aloitti toimintansa nimellä Ylioppilasyhdistys Metsämiehet. Nykyiseen muotoon yhdistys vaihtoi nimensä vuonna 1956.

Forstiliivi on forstien käyttämä juhla-asu. Sen edeltäjä forstitakki otettiin käyttöön 1950-luvulla ja nykyiseen forstiliiviin siirryttiin syksyllä 1964. Forstihuuto on Helsingin metsäylioppilaiden virallinen ainejärjestölehti, joka ilmestyy vähintään neljä kertaa vuodessa.

**Joensuun Metsäylioppilaat ry (JMYO)** on Itä-Suomen yliopiston metsätieteen opiskelijoiden ainejärjestö, joka on perustettu vuonna 1982. Yhdistyksen tarkoituksena on kehittää Itä-Suomen yliopistossa, Joensuun kampuksella metsätieteiden opetusta ja tutkimusta, ajaa metsätieteiden opiskelijoiden yhteisiä etuja sekä edistää jäsentensä metsäalan, kulttuurin ja ruumiinkulttuurin harrastuksia. Yhdistys tekee esityksiä ja aloitteita, harrastaa julkaisutoimintaa sekä järjestää esitelmä- ja keskustelutilaisuuksia, opintoretkiä ja urheilutilaisuuksia sekä pitää yhteyttä akateemisiin järjestöihin, metsäammattilaispiireihin ja alaa lähellä oleviin koti- ja ulkomaisiin järjestöihin. Tunnetuimpia tapahtumia ovat Forstikaste, Joensuun Vappusoudut ja Räkäposkella.

## Kuusikauppa
Metsäylioppilaiden Kuusikauppa on jo vuosikymmenten ajan toimittanut joulukuusia Helsingin ja lähiseutujen yrityksille ja yhteisöille. Myös toreilta löytyy joulun aikaan Metsäylioppilaiden Kuusikaupan myyntipisteitä. Perinteisiin kuuluu myös vuodesta 1963 alkaen vuosittainen joulukuusen luovuttaminen Tasavallan Presidentille.

## Lähteet

## Aiheesta muualla
*Metsätieteiden laitos - Helsingin yliopisto
*Metsätieteiden osasto - Itä-Suomen yliopisto
*Metsäylioppilaat ry 
*Joensuun Metsäylioppilaat ry
Singles (Nirvanan albumi)

**Singles** on amerikkalaisen grunge-yhtye Nirvanan vuonna 1995 julkaistu box-set, joka sisältää yhtyeen singlet bändin kahdesta suosituimmasta albumista. Box-Set julkaistiin vuosi sen jälkeen kuin yhtyeen solisti Kurt Cobain kuoli.

Albumi sisältää kuusi cd:tä. Singlet Nevermind-albumilta ovat Smells Like Teen Spirit, Come As You Are, In Bloom ja Lithium. In Uteron singlet ovat Heart-Shaped Box ja All Apologies. Albumi ei sisällä yhtyeen Pennyroyal Tea -singleä

## Kappaleet

### "Smells Like Teen Spirit"
#"Smells Like Teen Spirit" – 4:39
#"Even in His Youth" – 3:06 4:20
#"Aneurysm" – 4:46

### "Come as You Are"
#"Come As You Are""
#"Endless, Nameless"
#"School" [live]
#"Drain You" [live]

### "In Bloom"
#"In Bloom"
#"Sliver" [live]
#"Polly" [live]

### "Lithium"
#"Lithium"
#"Been a Son" [live]
#"Curmudgeon"

### "Heart-Shaped Box"
#"Heart-Shaped Box"
#"Milk It"
#"Marigold"

### "All Apologies"
#"All Apologies"
#"Rape Me"
#"Moist Vagina"

## Arvostelut

*All Music Guide lehden arvostelu: 

## Albumin sijoitukset